
	Μιαν βολάν τζι’ έναν τζιαιρόν…

Aφήγηση κυπριακών παραμυθιών

στο πλαίσιο του 4ου Φεστιβάλ Αφήγησης

« Αθήνα… μια πόλη παραμύθια »

στο Σπίτι της Κύπρου

Μιαν βολάν τζι’ έναν τζιαιρόν…, την Τρίτη 25 Οκτωβρίου 2016, το Σπίτι της Κύπρου προσκάλεσε τους μικρούς και μεγάλους φίλους του σε μια θεατρική αφήγηση κυπριακών παραμυθιών.

Οι ηθοποιοί Μαρίνα Αργυρίδου, Κλείτος Κωμοδίκης και Γιωργής Τσουρής ζωντάνεψαν με λόγο και ήχους τα παραμύθια Τα τρία αδέρκια, Το μυλούιν και Η κόρη του Τρισήλιου τζαι της Αγίας Ελένης, 
Η εκδήλωση πραγματοποιήθηκε στο πρόγραμμα του 4ου Φεστιβάλ Αφήγησης, «Αθήνα… μια πόλη παραμύθια», που διοργανώνεται από τις 19 έως τις 26 Μαρτίου 2017, με αφορμή την Παγκόσμια Ημέρα Αφήγησης, από τον Οργανισμό Πολιτισμού, Αθλητισμού και Νεολαίας του Δήμου Αθηναίων, σε συνεργασία με την Αστική Μη Κερδοσκοπική Εταιρεία «Παραμύθια & Μύθοι στου Κένταυρου την ράχη», τον Πολιτιστικό Εξωραϊστικό Σύλλογο Αγίου Γεωργίου Νηλείας «Ο Κένταυρος» και την «Πήλιον Όρος», με τη στήριξη και τη συμμετοχή του Αθηναϊκού παραρτήματος του Δικτύου EUNIC (European Union National Institutes of Culture / Ένωση Μορφωτικών Ινστιτούτων της Ευρωπαϊκής Ένωσης), στο οποίο συμμετέχει ως ιδρυτικό μέλος το Σπίτι της Κύπρου.

Τους αφηγητές καλωσόρισε στο Σπίτι της Κύπρου η Μορφωτικός Σύμβουλος της Πρεσβείας της Κυπριακής Δημοκρατίας κ. Μαρία Παναγίδου ο οποία, προλογίζοντας, ανέφερε ότι προσκαλούν με τις ιστορίες τους, μικρούς και μεγάλους να βιώσουμε τη μαγεία της αφήγησης και να έρθουμε σε επαφή με προφορικό υλικό της συλλογικής μνήμης: Εμπειρίες, βιώματα και λόγια, που ταξίδεψαν στο πέρασμα των καιρών, για να ενώσουν το χθες με το σήμερα. Τα παραμύθια, πρόσθεσε διαφυλάττουν έναν ανεκτίμητο θησαυρό, τη συνοχή και την αντοχή της γλώσσας και του πολιτισμού μας.
Τα παραμύθια που παρουσιάστηκαν συμπεριλαμβάνονται στον τόμο ΤΑ ΠΑΡΑΜΥΘΙΑ ΤΗΣ ΚΥΠΡΟΥ. Από το λαογραφικό αρχείο του Κέντρου Επιστημονικών Ερευνών (Δημοσιεύματα του Κέντρου Επιστημονικών Ερευνών LVIII, Λευκωσία 2015 / Εισαγωγή: Μιχάλης Γ. Μερακλής, Επιμέλεια: Αργυρώ Ξενοφώντος, Κωνσταντίνα Κωνσταντίνου). 
Την εκδήλωση χαιρέτισε ο Καλλιτεχνικός Διευθυντής του Φεστιβάλ Αφήγησης, δάσκαλος, αφηγητής κ. Δημήτρης Προύσαλης, ο οποίος, αφού ευχαρίστησε το Σπίτι της Κύπρου και τους αφηγητές,  επεσήμανε τη  σημασία της έκδοσης του Κέντρου Επιστημονικών Ερευνών  και για τους μελετητές και για τους παραμυθάδες που αναζητούν πηγές για να μπορέσουν να αφηγηθούν και να συνεχίσουν τη διαδρομή των παραμυθιών στον χρόνο και στον χώρο.
24 Μαρτίου 2016
[image: image2.png]’
’/ [

EUNIC G e Ko





	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image3.jpg][image: image4.png][image: image5.jpg][image: image6.png]